CELEX: 62018TN0147
Language: mt
Date: 2018-03-01 00:00:00
Title: Kawża T-147/18: Rikors ippreżentat fl-1 ta’ Marzu 2018 – APG Intercon et vs Il-Kunsill et

14.5.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 166/36
            
         Rikors ippreżentat fl-1 ta’ Marzu 2018 – APG Intercon et vs Il-Kunsill et
   
   (Kawża T-147/18)
   (2018/C 166/46)
   Lingwa tal-kawża: l-Ingliż
   
      Partijiet
   
   
      Rikorrenti: APG Intercon Ltd (Nicosia, iċ-Ċipru) u 147 rikorrenti oħra (rappreżentanti: A. Markides, K. Scordis, A. Gavrielides, C. Velaris, C. Velaris, avukati, A. Robertson QC u G. Rothschild, Barrister)
   
      Konvenuti: Il-Kunsill tal-Unjoni Eweropea, Il-Kummissjoni Ewropea, Il-Bank Ċentrali Ewropew, Eurogroup
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tordna lill-konvenuti jħallsu lir-rikorrenti l-ammonti indikati fit-tabella mehmuża mar-rikors, miżjudin bl-interessi dekorsi sa mis-26 ta’ Marzu 2013 sal-għoti tas-sentenza tal-Qorti Ġenerali, bħala riżarċiment għad-danni subiti minħabba d-deċiżjonijet tal-Eurogroupe marbuta mar-riżoluzzjoni ta’ Cyprus Popular Bank Public Co. Ltd (Laïki Bank), ir-rikapitalizzazzjoni tal-Bank of Cyprus Public Company Limited (Bank of Cyprus) u l-bejgħ tal-attivi u tas-sussidjarji fil-Greċja tal-imsemmija banek, u/jew minħabba l-provvista ta’ assistenza ta’ likwidità ta’ emerġenza lil Laïki Bank bil-kunsens tal-Bank Ċentrali Ewropew u t-trasferiment sussegwenti ta’ tali passiv lill-Bank Of Cyprus fuq l-istruzzjoni tal-Bank Ċentrali Ewropew;
            
         jew, sussidjarjament,
   
               —
            
            
               tikkonstata li l-konvenuti sostnew responsabbiltà mhux kuntrattwali u tiddetermina l-proċedura li għandha tiġi segwita sabiex jiġi stabbilit it-telf riparabbli effettivament subit mir-rikorrenti;
            
         u, fi kwalunkwe każ,
   
               —
            
            
               tikkundanna lill-konvenuti għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw żewġ motivi.
   
               1.
            
            
               L-ewwel motiv huwa bbażat fuq ksur tal-prinċipju fundamentali ta’ ugwaljanza fit-trattament u ta’ nondiskriminazzjoni:
               
                           —
                        
                        
                           kienet teżisti diskriminazzjoni illegali bejn il-kredituri ta’ Laïki Bank u/jew il-kredituri ta’ Bank Of Cyprus naxxenti minn miżuri adottati mill-istituzzjonijiet tal-Unjoni Ewropea;
                        
                     
                           —
                        
                        
                           il-ksur allegat kien suffiċjentement serju safejn l-istituzzjonijiet tal-Unjoni Ewropea b’mod manifest u serju kisru l-limiti tas-setgħa diskrezzjonali tagħhom; u
                        
                     
                           —
                        
                        
                           teżisti rabta kawżali bejn il-ksur u d-danni subiti mir-rikorrenti.
                        
                     
         
               2.
            
            
               It-tieni motiv huwa bbażat fuq ksur tal-prinċipju fundamentali ta’ protezzjoni tad-drittijiet tal-proprjetà:
               
                           —
                        
                        
                           id-depożitanti rikorrenti ġew żvestiti mid-drittijiet tagħhom ta’ proprjetà minħabba miżuri adottati mill-istituzzjonijiet tal-Unjoni Ewropea;
                        
                     
                           —
                        
                        
                           id-depożitanti rikorrenti ma rċevew l-ebda kumpens xieraq għad-danni subiti bi ksur tal-prinċipju fundamentali ta’ protezzjoni tad-drittijiet tal-proprjetà;
                        
                     
                           —
                        
                        
                           il-ksur allegat kien suffiċjentement serju safejn l-istituzzjonijiet tal-Unjoni Ewropea b’mod manifest u serju kisru l-limiti tas-setgħa diskrezzjonali tagħhom; u
                        
                     
                           —
                        
                        
                           teżisti rabta kawżali bejn il-ksur u d-danni subiti mir-rikorrenti.